text: থাম্ব|মাতৃভান্ডারের রসমালাই
  
  কুমিল্লার রসমালাই বাংলাদেশের বিখ্যাত রসমালাই। কুমিল্লা জেলা শহরের নামে এই রসমালাই পরিচিতি লাভ করেছে। এর মধ্যে মাতৃভান্ডারের রসমালাই জনপ্রিয়। রাষ্ট্রীয় বিভিন্ন অনুষ্ঠানে ভিনদেশি ও দেশি আমন্ত্রিত অতিথিদের আপ্যায়ন করা হয় নগরের মনোহরপুর এলাকার মাতৃভান্ডারের রসমালাই দিয়ে। পাশাপাশি একই এলাকার ভগবতী প্যাড়া ভান্ডার, শীতল ভান্ডার, পোড়াবাড়ি, জেনিস, জলযোগ, কুমিল্লা মিষ্টি ভান্ডারের রসমালাইয়ের চাহিদা রয়েছে।
  
  ইতিহাস
  আনুমানিক ১৯০০ সালের দিকে কুমিল্লা অঞ্চলে রসমালাই তৈরি শুরু হয়। ১৯৩০ সালে কুমিল্লা মাতৃভান্ডার রসমালাই বানিয়ে নাম করে। শংকর সেনগুপ্তের হাতে এটি বিকশিত হয়। বর্তমানে অনির্বাণ সেনগুপ্ত ব্যবসা পরিচালনা করেন।
  
  পদ্ধতি
  বিভিন্ন গোয়ালার কাছ থেকে সংগৃহীত দুধ চুলায় নির্দিষ্ট তাপমাত্রায় জ্বাল দেওয়া হয়। অন্তত দুই ঘণ্টা জ্বাল দেওয়ার পর দুধ ঘন হয়ে ছানায় রূপ নেয়। এরপর ছানা কেটে ছোট ছোট দানাদার মিষ্টির মতো বানানো হয়। পরে রসের মধ্যে দিয়ে সেটি রসমালাইতে পরিণত করা হয়। দুধের ঘনত্ব যত বেশি হয়, রসমালাই তত বেশি সুস্বাদু হয়।
  
  আরও দেখুন 
   রসমালাই
  
  তথ্যসূত্র
  
  বিষয়শ্রেণী:বাংলাদেশের মিষ্টান্ন
  বিষয়শ্রেণী:কুমিল্লা
title: কুমিল্লার রসমালাই